Rijeka, 10. listopada 2019.g.

**NAJAVA DOGAĐAJA**

***Poštovani predstavnici medija, molim Vas da prema mogućnostima sljedeću najavu objavite u svojim medijima u petak 11. i subotu 12. listopada 2019.g.***

**PREDSTAVLJANJE ZBORNIKA PRIČA NA KAKVOM JOŠ NISTE BILI:**

**DOŽIVITE AUTORSKE BURE U JEDINSTVENOM PROSTORU RIJEČKE RIBARNICE**

# Europska prijestolnica kulture poziva na predstavljanje zbornika priča *Autorske bure* u subotu 12. listopada 2019.g. s početkom u 19,30 sati na jedinstvenoj Riječkoj ribarnici (glavna gradska tržnica).

# *Autorske bure* su zbornik priča renomiranih pisaca i spisateljica iz Hrvatske i zemalja regije, a na Riječkoj ribarnici te će priče u jedinstvenom glazbeno-scenskom događanju čitati studenti i studentice studija Glume i medija Akademije primijenjenih umjetnosti u Rijeci. U programu sudjeluju i glazbeni sastav Marinada te VJ OBLIK 3 (Damjan Šporčić).

# Nakon promocije, od 22 sata, održat će se i after-party u klubu Život (Ružićeva 2, Rijeka), uz Slastičarnu DJ-a Edina Halitija i DJ-a Daria Kleina (Njemačka).

Projekt **Autorske bure** sastavni je dio programa **Lungomare Art** Rijeke 2020 – Europske prijestolnice kulture.

# U proljeće 2018., odabrani autori i autorice iz regije živjeli su na dodijeljenoj lokaciji i otkrivali njene čari, što ih je inspiriralo na kratke prozne tekstove. Tako je nastao zbornik priča Autorske bure u izdanju RIJEKE 2020 & V.B.Z.-a.

Na ovom jedinstvenom književnom projektu okupljeni su **neki od najboljih i najzanimljivijih suvremenih pisaca regije**, birani pod krilaticom „luka različitosti“, koja predstavlja Rijeku - Europsku prijestolnicu kulture 2020. godine: **Milena Benini** (Mošćenička Draga), **Zoran Žmirić** (Lovran), **Dorta Jagić** (Volosko), **Faruk Šehić** (Riječka ribarnica), **Vladimir Arsenijević** (Pećine, Rijeka), **Lejla Kalamujić** (Kostrena), **Nora Verde** (Bakar), **Enver Krivac** (Zebar), **Robert Perišić** (Crikvenica), **Asja Bakić** (Lopar), **Edo Popović** (Baška), **Olja Savičević Ivančević** (Filozići), **Damir Karakaš** (Cres), **Tea Tulić** (Mali Lošinj), **Bekim Sejranović** (Susak) i **Josip Novakovich** (Opatija).

Za zbornik Autorske bure u konačnici je napisano **16 priča**, koje se objavljuju **u izdanju RIJEKE 2020 i V.B.Z.-a** te u dizajnu **Studija Sonda**, a pod uredništvom **Krune Lokotara**.

# Unaprijed zahvaljujem na objavi najave događaja i srdačno pozdravljam!

Lena Stojiljković

Odnosi s medijima, Rijeka 2020

lena.stojiljkovic@rijeka2020.eu

Mob: +385 91 612 63 42